[{"text_idx": "#000001", "text": "Aspaldi ari gara Kataluniara begira euskaldunok. Hizkuntza, kultura, ekonomia eta geografia bat erakutsi diote munduari aspaldian. Munduari begira egon dira beti Mediterraneotik.\nKantauri itsasoak, Bizkaiko golkoak... mundura eroan gaitu beti. Itzuli gara. Baina ez dakit munduari so ote gauden. Nahi nuke. Eta horregatik jarraitzen dugu Kataluniara begira."}, {"text_idx": "#000003", "text": "INdependentzia bidean jarri dira, argi eta garbi. 2006tik hona egin dutena jarraitu duenak, miresmena besterik ez du. Begirunea. Lanbrotu egiten zaizkigu begiak hango berri entzutean. Bertatik bertara bizitzean. Baina beraien bidea gure ere bada. Espainia hautsiko da, eta haustura horretatik guk geure bideari ekin behar diogu. Jarraitu. Besterik ez. Hamarkadetako burrukaldi neke eta izerdiek... izango dute egunsenti berri bat. Badakigu. Bagoaz gu ere. Batzutan badirudi euskaldunok erdi etsita gaudela. Baina guk geuk ere erdietsiko dugu gure helburua. Lasaitu barik, etsi barik.... bidea eginez. Bidea da burruka."}, {"text_idx": "#000006", "text": "Kataluniara begira @ANCEuskalHerria @indesarea #ViaLlure11s #27S2015 /3fe6iLoAUq"}, {"text_idx": "#000009", "text": "Vicent Partal kazetari eta maisua"}, {"text_idx": "#000010", "text": "2006an ezagutu nuen pertsonalki Vicent Partal. Aurretik bere irakurlea besterik ez nintzen. Euskal Herria 2.0 jardunaldietara gonbidatu genuen, eta bere txofer egin nuen aireportua, aterpea eta Arteleku arteko joan etorrietan. Miresleagoa naiz geroztik. Bartzelonan egona naiz berarekin, eta berriz ere Euskal Herrian orain."}, {"text_idx": "#000012", "text": "Laister argitaratuko den bideo baterako elkarrizketa egin genion ekitaldiaren aurretik, eta adi adi jarraitu nuen bere solasaldia gero. Jendearen jarrerak liluratu ninduen ordea. Mundu guztia adi adi eta gozatzen. Behar den bezala.\nKomunikatzaile aparta da. Kazetari ona dela bagenekien. Komunikazio enpresa eta eredu interesgarria garatu du sarean: vilaweb.cat\nKataluniako prozesua azaltzen ari zaigu liburuz liburu aspaldian. Azkenak detaile eta aipamen zorrotzak egiten ditu. Bere irakurketa propio eta subjetiboa. Kazetari baten maisu lana.\nDesclassifiCAT: 9 N bozkaketa iraultzaile baten historia sekretua\nHitzaldia ere aparta izan zen. Eta bertan adi adi apunteak hartzen zegoen Josu Goikok ondo pasa ditu laburtuta 5 txiotan:"}, {"text_idx": "#000013", "text": "1. Herri mugimenduen lana berebizikoa izan da; hortik ANC. Behetik gora sortu zen, eta politikariek herritik zetorrena entzuten jakin dute."}, {"text_idx": "#000015", "text": "3. Kataluniak ez dio inori laguntzarik eskatu. Beregaina izan da. Esan dute: a\u0302\u20ac\u0153Hau egin egingo dugua\u0302\u20ac\u009d."}, {"text_idx": "#000016", "text": "4. Erantzukizunez jokatu behar da gainerako herrialdeekin, baina itxaroten bada, aukera gal daiteke. Ezin da PerpinyA\u0303 -ren zain egon."}, {"text_idx": "#000017", "text": "5. Estatua ahul dagoenean, independentziarako aukera sortzen da, katarata moduko bat. Esan du: a\u0302\u20ac\u0153De ser vosotros, empezarA\u0303\u00ada a hacer planesa\u0302\u20ac\u009d."}, {"text_idx": "#000018", "text": "Entzuleok ikusi ikasi entzun eta txalo egin genuen. Eta orain maletak prestatu eta Bartzelonarako bidaia daukat buruan. Bartzelonatik eta Kataluniatik bertatik botako ditut hurrengo kronika eta mezuak. Irratiz, sare sozialetatik eta ikusentzunezko baliabideak hartuta. Kit Cat bat, gure bidean."}, {"text_idx": "#000019", "text": "Bariku goizean #hitzordua daukagu euskaldunok @Euskaletxeabcn parean #ViaLliure11S @indesarea #tram65 /fd7J35L3LU"}, {"text_idx": "#000020", "text": "jauzi kualitatiboa euskal selekzioen ofizialtasunaren alde"}]